Diari Oficial de la Generalitat Valenciana


Sumari del DOGV 7642, del 23-10-2015 (2015/8305)

Notificació de la sentència dictada en el procediment de divorci número 1260/2014.
----------------------------------------------------------------------------------

### Dades del document

Número de DOGV
:   7642

Data del DOGV
:   23-10-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/8305


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de divorci número 1260/2014. [2015/8305]  
Judici: divorci contenciós 001260/2014-M.  
Part demandant: Sara Elina Torres de Rojas.  
Part demandada: Osmar Rojas Salinas.  
Ministeri fiscal NGF: 1515/2014.  
En el judici a què es fa referència s'ha disposat notificar a la part demandada la sentència que té l'encapçalament i la part dispositiva que, literalment, són com segueix:  
  
«Sentència número 000720/2015  
Jutgessa que la dicta: Paloma Tomás Manglano, jutgessa de reforç dels jutjats de família.  
Lloc: València.  
Data: 8 d'octubre de 2015.  
Demandant: Sara Elina Torres de Rojas.  
Lletrada: Donelia García Saiz.  
Procuradora: María Paola Olmos Martínez.  
Demandat: Osmar Rojas Salinas, rebel.  
Dispositiva  
Estime parcialment la demanda interposada per la procuradora dels tribunals María Paola Olmos Martínez, en nom i representació de Sara Elina Torres de Rojas, contra Osmar Rojas Salinas, i, en conseqüència, declare dissolt per divorci el matrimoni format per Sara Elina Torres de Rojas i Osmar Rojas Salinas, amb tots els efectes legals inherents a aquest pronunciament, i en especial les mesures següents:  
  
1. S'atribueix la guarda i custòdia dels fills menors del matrimoni, A. i E., a la seua mare, Sara Elina Torres de Rojas, a la qual s'atribueix l'exercici exclusiu de la pàtria potestat sobre aquests.  
2. El progenitor Osmar Rojas Salinas podrà relacionar-se i tindre en companyia seua els menors els caps de setmana alterns des del dissabte a les 10.00 hores fins al diumenge a les 20.00 hores. El lloc de recollida i reintegrament dels fills serà el domicili matern.  
3. Osmar Rojas Salinas pagarà en concepte de pensió d'aliments per als fills menors la quantitat de 300 euros mensuals, 150 euros per cadascun, a la progenitora Sara Elina Torres de Rojas, dins dels cinc primers dies de cada mes, en el compte que a aquest efecte designe la progenitora, i des de la data d'interposició de la demanda. La dita suma serà actualitzada anualment d'acord amb les variacions que experimente l'índex de preus al consum que publique l'Institut Nacional d'Estadística o organisme que el substituïsca. Sense perjudici de la pensió establida, els progenitors pagaran a mitges les despeses extraordinàries dels menors.  
4. No pertoca establir cap quantia a càrrec del senyor Rojas Salinas i en benefici de la senyora Torres de Rojas en concepte de pensió compensatòria.  
No pertoca fer un exprés pronunciament en costes.  
Comuniqueu aquesta resolució a les parts i feu-los saber que no és ferma i que, en contra, s'hi pot interposar un recurs d'apel·lació en el termini de 20 dies davant d'aquest jutjat, que haurà de substanciar i resoldre l'Audiència Provincial de València, d'acord amb el que disposen els articles 455 i següents de la Llei d'Enjudiciament Civil.  
Una vegada siga ferma, comuniqueu aquesta sentència al registre civil on conste inscrit el matrimoni.  
Així ho pronuncie, mane i firme.»  
  
Atés el desconeixement del domicili o la residència actuals de la part demandada, de conformitat amb el que estableixen els articles 156.4 i 164 de la Llei 1/2000, d'Enjudiciament Civil, s'ha ordenat publicar aquest edicte al tauler d'anuncis del jutjat, per a dur a efecte la diligència de notificació de la sentència del demandat, Osmar Rojas Salinas.  
  
València, 13 d'octubre de 2015.- La lletrada de l'Administració de Justícia: Alicia Ordeig Rabadán.